## Odluka o osnivanju Istražnog povjerenstva za utvrđivanje činjenica u svezi s izdanim državnim jamstvima kreditorima privatnog društva Brodogradilište Viktor Lenac d.d., Rijeka, sada u stečaju

### NN 140/2004 (11.10.2004.), Odluka o osnivanju Istražnog povjerenstva za utvrđivanje činjenica u svezi s izdanim državnim jamstvima kreditorima privatnog društva Brodogradilište Viktor Lenac d.d., Rijeka, sada u stečaju

# Hrvatski sabor

2460

Na temelju članka 3. Zakona o
istražnim povjerenstvima (»Narodne novine«, br. 24/96.) Hrvatski sabor na
sjednici 1. listopada 2004. donio je

## ODLUKU

### O OSNIVANJU ISTRAŽNOG POVJERENSTVA ZA UTVRĐIVANJE ČINJENICA U SVEZI S IZDANIM DRŽAVNIM JAMSTVIMA KREDITORIMA PRIVATNOG DRUŠTVA BRODOGRADILIŠTE VIKTOR LENAC d.d., RIJEKA SADA U STEČAJU

I.

Osniva
se Istražno povjerenstvo za utvrđivanje činjenica u svezi s izdanim državnim
jamstvima kreditorima privatnog društva Brodogradilište Viktor Lenac d.d.,
Rijeka, koje je za osiguranje kredita davala u zalog i upisala hipoteku na
pomorskom dobru u korist kreditora, iako se na pomorskom dobru ne može stjecati
vlasništvo ni druga stvarna prava kao što je hipoteka.

II.

Za
djelovanje Istražnog povjerenstva iz točke I. ove Odluke postoji javni interes,
jer su davanja državnih jamstava za kreditiranje privatnog Brodogradilišta u
pretežitom vlasništvu stranaca i plaćanja po izdanim jamstvima pitanja od
javnog interesa. Kreditiranje Brodogradilišta u privatnom vlasništvu, sada u
stečaju, nesumnjivo predstavlja javni interes naročito u odnosu na davanje
kredita i državnih jamstava sa zasnivanjem hipoteke na pomorskom dobru, koje je
opće dobro izvan prometa i prodaje.

III.

Istražno
povjerenstvo dužno je utvrditi:

\_ tko
su stvarni vlasnici Brodogradilišta Viktor Lenac kojemu su odobreni krediti i
državna jamstva,

\_
razloge zbog kojih su izdavana državna jamstva kreditorima Brodogradilišta,
kako je ono koristilo dobivene kredite i upisalo hipoteke na pomorskom dobru,

\_
vrijednost i karakter garancija koje je Brodogradilište davalo za osiguranje
kredita, posebice hipoteke na pomorskom dobru u svjetlu važećih pomorskih
propisa naročito Zakona o pomorskom dobru i morskim lukama, koji definira
pomorsko dobro koje obuhvaća i brodogradilišnu luku kao luku posebne namjene,

\_
analizu svih upisanih hipoteka za dobivene kredite koje se ne može realizirati
niti založene nekretnine koje predstavljaju pomorsko dobro prodati, pa se radi
o hipotekama koje su bez­vrijedne i nenaplative.

Istražno
povjerenstvo dužno je utvrditi sve činjenice o načinu trošenja sredstava iz
dobivenih kredita, eventualnom odlivu novca u inozemstvo i razlozima koji su
doveli Brodogradilište u stečaj.

IV.

U
postupku utvrđivanja činjenica Istražno povjerenstvo dužno je pribaviti sve
potrebne isprave i financijske dokumente, izjave svjedoka i nalaze vještaka, te
omogućiti svakoj osobi ili dužnosniku čiji se rad ili djelovanje ispituje, očitovanje
o činjenicama i okolnostima tog djelovanja.

V.

Istražno
povjerenstvo dužno je obaviti istraživanje za koje je osnovano najkasnije u
roku od tri (3) mjeseca, te nakon toga podnijeti izvješće Hrvatskom saboru.

VI.

Istražno
povjerenstvo ima sedam (7) članova.

Sastav
Istražnog povjerenstva određuje se kako slijedi:

*\_ za
predsjednika*

ANTO ĐAPIĆ

*\_ za
potpredsjednika*

ŠIME
PRTENJAČA

*\_ za
članove*

FLORIJAN
BORAS,

BRANIMIR
GLAVAŠ,

JOSIP
VRESK,

DRAGICA
ZGREBEC,

*\_ za
tajnika*

EMIL
TOMLJANOVIĆ.

VII.

Ova
Odluka stupa na snagu danom donošenja.

Klasa:
021-12/04-14/02
Zagreb, 1. listopada 2004.

Predsjednik
Hrvatskoga sabora
**Vladimir****Šeks****,** v. r.

Odluka, NN 140/2004-2460